Vindusfluer

Scenopininae 
 Caenotinae
 Proratinae

Vindusfluer (Scenopinidae) er en liten familie av små, mørke fluer som har fått navnet sitt fordi noen av artene kan påtreffes tallrike i vinduskarmer.

 Utseende 
Små, vanligvis mørke fluer med tett, men kort hårkledning. Brystet (thorax) er forholdsvis langstrakt, tydelig lengre enn bred, uten store børster.

Hodet er stort, mer eller mindre rundt. Fasettøynene møtes i pannen hos hannene av de fleste artene, men er klart skilte hos hunnene. Men de møtes ikke i pannen, hos arten Scenopinus niger. Hos mange arter er fasettøynene tydelig delt i en øvre og en nedre del, der den øvre har større fasetter enn den nedre. I pannen sitter det tre punktøyne (ocelli).

Antennene er festet under midten av hodet (nedre halvdel), og har et karakteristisk utseende, med tre ledd, der det ytterste er sylindrisk eller kjegleformet, men uten antennebørste (arista). Munndelene er små men velutviklet.

Vingene er middelsstore, med flere lukkede celler midt i vingen.

Beina er forholdsvis korte og kraftige, og bakkroppen er noe flattrykt.

Larvene er lange og tynne, med en liten, men tydelig hodekapsel. De består tilsynelatende av 19 segmenter. Egentlig har de bare 11 segmenter, men de åtte siste (bakkropps-) segmentene er delt i to utvendig, men ikke innvendig. Åndehull (spirakler) finnes på siden av det første og det tredje siste (tilsynelatende) segmentet.

 Levevis 
Larvene er rovdyr, og lever gjerne i treverk, i tunnelene til vedborende insekter, i gnagerhuler, termitt-tuer eller lignende levesteder. Noen arter, blant annet den verdensvidt utbredte Scenopinus fenestralis, lever i hus der de spiser midd og larvene til klannere (Dermestidae) og andre biller. De voksne insektene kan man ofte finne på blomster.

Det er ikke kjent at de gjør noen skade.

 Systematisk inndeling 

 Ordenen tovinger, Diptera
 Underordenen fluer, Brachycera
 Gruppen lavere fluer, Orthorrhapha (Brachycera)
 Gruppe Heterodactyla
 Overfamilie Asiloidea
 Familie vindusfluer (Scenopinidae)
 Underfamilie Scenopininae  – de fleste av slektene og artene hører til her
 Slekten Belosta Hardy, 1944
 Slekten Brevitrichia Hardy, 1944
 Slekten Cerocatus Rondani, 1848
 Slekten Heteromphrale Kröber, 1937
 Slekten Iranotrichia Winterton & Gharali, 2011
 Slekten Irwiniana Kelsey, 1971
 Slekten Kelseyana Winterton & Gharali, 2011
 Slekten Metatrichia Coquillett, 1900
 Slekten Neopseudatrichia Kelsey, 1969
 Slekten Paramonova Kelsey, 1970
 Slekten Paratrichia Kelsey, 1969
 Slekten Prepseudatrichia Kelsey, 1969
 Slekten Propebrevitrichia Kelsey, 1969
 Slekten Pseudatrichia Osten Sacken, 1877
 Slekten Pseudomphrale Kröber, 1913
 Slekten Riekiella Paramonov, 1955
 Slekten Scenopinus Latreille, 1802
 Scenopinus fenestralis (Linnaeus)  – utbredt over hele verden, i hus
 Scenopinus niger (DeGeer)  – utmerker seg ved at hannen har skilte fasettøyne
 Slekten Seguyia Kelsey, 1980
 Slekten Stenomphrale Kröber, 1937
 Underfamilie Caenotinae  – noen få, nordamerikanske arter, noen ganger plassert i Bombyliidae
 Slekten Caenotus Rafinesque, 1837
 Underfamilie Proratinae  – noen få arter i ørkenstrøk
 Slekten Acaenotus Nagatomi & Yanagida, 1994
 Slekten Alloxytropus Bezzi, 1925
 Slekten Caenotoides Hall, 1972
 Slekten Cyrtosathe Winteron & Metz, 2005
 Slekten Jackhallia Nagatomi & Liu, 1994
 Slekten Prorates Melander, 1906
 Slekten Proratites Grimaldi & Cumming, 1999 - fossil

 Kilder 
 Greve, L. 1993. Fluer (Diptera): Ibisfluer (Athericidae), snappefluer (Rhagionidae), vindusfluer (Scenopinidae) og kulefluer (Acroceridae). Norske Insekttabeller nr. 1, 2. utgave. Norsk Entomologisk Forening.
 Krivosheina, N.P. 1997. Family Scenopinidae. Side 531-538 i: Papp, L. og Darvas, B. (red.): Contributions to a Manual of Palaearctic Diptera. Volume 2. Science Herald, Budapest.

 Eksterne lenker 

 Norske Ibis-, Snappe- og Vindusfluer (Anthericidae, Rhagionidae, Scenopinidae) Norske Insekttabeller nr. 1 – pdf-fil
 Norsk Entomologisk forening – for deg som vil lære mer om insekter.

Kategori:Fluer